**MICROTEATRO**

**ETAPA: TRIACASTELA – SARRIA**

**“NO CLAUSTRO DO MOSTEIRO”**

Traballo realizado por:

**Daniel Lois Burke** (Pablo)

**Lucas Diogo** (Carlos)

**Yago Ignacio García** (Ernesto)

Claustro do Mosteiro de Samos

(*Carlos, Pablo e Ernesto están sentados nun banco do Mosteiro, mentres recordan a súa viaxe. As mochilas e os bastóns están no chan)*

Carlos: *(Moi alegre)*Xa estamos no claustro do Mosteiro de Samos!

Pablo: Carlos, recordas cando estabamos perdidos e Ernesto acolleunos nun grupo de peregrinos?

Ernesto: *(Exclama de repente con orgullo)* Que fariades sen min!

Carlos: *(Asentindo e falando lentamente)* Sí, desde logo…

Pablo: E lembras cando me decatei de que perdera a mochila? Estaba desesperado!

Carlos: *(Contesta recordando a súa situación no pasado)* Ah siii, claro! Os dous perdidos, sen nada para orientarnos, sen mapa, sen móbiles...! Saímos do bosque e atopamos a Ernesto.

Ernesto: (Con entusiasmo) E que ben me veu a min! Necesitaba un pouco de compañía, xa que case todos os peregrinos cos que facía o camiño eran franceses e cústame entender o francés.

Carlos: *(Aliviado)*E xa non digamos o problema que tivemos con aquela árbore que se derrubou!

Ernesto: *(Dramatizando un pouco todos)* O camiño estaba cortado, atrancado polas árbores tiradas por mor do temporal!

Pablo: Con tantos contratempos puxémonos un pouco... nerviosos, e claro, comezamos a discusión pola ruta.

Carlos: Non podiamos cruzar polo que tivemos que dar a volta e decidir por onde continuar.

Ernesto: E iamos tardar moito máis, con tanto atranco!

Carlos: *(Moi seguro)* Pero só había tres km de diferenza! Por un lado eran 7,68 km e polo outro eran 10 Km.

Pablo: Pensabamos que dese xeito non chegariamos a tempo para durmir en Samos. Ao final eliximos ir pola ruta longa.

Carlos: Lembrades San Martiño do Real do concello de Samos?

Pablo: *(Levantando as máns e ladeando a cabeza)* Outra vaca no millo, mira que separarnos...

Ernesto: Oín a Carlos que gritaba: *(Imitando a voz de Carlos)*”Pablo…axuda! Bótame unha man!”*(Grita sobresaltado) Estaba no medio do río agarrado a un tronco dunha árbore!!!!!!!!!!*

Carlos: (Con angustia ao lembrar o que pasara) A corrente era moi forte. Necesitaba que Pablo me botase unha man, ou mellor, as dúas!

Pablo: (Con moita curiosidade) Pero, como chegaras até alí ?

Carlos: (Encollendo so ombros) Esvarei sen querer. Ía despistado. Pásame cando non como dabondo!

Pablo: (Con ton un pouco forte e sinalándose a si mesmo) E a min, coas présas, caeume a mochila no río ao axudarche. (Encollendo os ombros) Menos mal que como a corrente non era moi forte quedou cerca da beira do río e con tanta póla derrubada non foi difícil recuperala!, iso sí, un pouco mollada.

Ernesto: *(Como querendo rifar a Pablo e a Carlos, movendo o dedo índice) S*abía que non vos iades apañar sen min. Era visto! Aínda seguía enfadado pola última discusión pero non podía deixarvos alí, tirados. Vin todo o que vos pasou e... que desastre!. Menos mal que fixemos as paces!

Pablo: (Asentindo coa cabeza) Queriamos ver o ciprés milenario e acabamos no Mosteiro de Samos.

Carlos: *(Con mágoa)* Ninguén tiña un mapa, e que mala sorte que o punto de información estivera pechado!

Pablo: *(Con emoción e levantando as cellas)* Pero chegamos!!! Puf!. Estou canso, desfeito, non podo máis. É a hora de xantar.

Carlos: Que tal se comemos os bocatas?

Pablo: (Dirixíndose a Ernesto) De que os trouxesches, Ernesto?

Ernesto: (Sacando os bocatas da mochila despois de remexer nela) Para min de atún e tortilla e para vós os dous de pavo.

Carlos: (Con entusiasmo) Mmmmm… Que boa pinta teñen!

Pablo: Xa che digo! (Un pouco molesto dirixíndose a Ernesto) Pero... que morro! E nós cos de pavo!

(Mentres comen os bocatas, Ernesto está mirando a guía de viaxe e e*xplica en ton académico )*

Ernesto: Sabiades que o mosteiro de San Xulián de Samos fora un hospital de guerra cando nos invadiron os franceses no século XIX? E que chegaron a atender a máis de 800 feridos ao mesmo tempo!

Carlos: (rematando o bocata) Eu vou comprar algún recordo na tenda, e... como non!, unhas pastas, que aínda morro de fame.

*(Empezan a discutir, case gritando)*

Ernesto: Carlos, ti sempre pensando en comer!

Pablo: E ti sempre pensando nos demais!

Carlos: Xa estou canso, non podo máis! Estou farto das vosas parvadas!

Ernesto: Pois moi ben! Parabéns polas túas afirmacións! Iso chámase dar grazas pola nosa boa vontade, valorar a nosa axuda … desde logoooo! Que desagradecido!

*(Pablo media intentando acabar coa discusión)*

Pablo: Tranquilidade, non pasa nada. Imos centrarnos no camiño. De acordo?

Carlos: Pero como volo teño que dicir?, estou canso de vós!, que se non sei que!, que se non sei cando!…

Ernesto: (Levantando a man e collendo a mochila e o bastón) Adeus, estou até as orellas, se vós estades cansos, eu tamén; que pensades?, que sodes os únicos?

Carlos: (Indo coller a mochila) Eu tamén marcho,…. Vou por alí.

Pablo: *(Ponse serio e intenta tranquilizar a Carlos e a Ernesto)* Semellamos unha panda de papamoscas e petapouquiños. Ímonos separar de novo? É de parvos! Ímonos perder!. Empregade a cachola! En que estades pensando? É que non aprendestes nada? Hai quen fai o camiño buscando...paaazzz!

Carlos e Ernesto: *(Asentindo e sorrindo)* Vaaaalee!, non imos discutir máis!

(Óese unha voz ao lonxe que anuncia o comezo da visita guiada: en cinco minutos comezará a visita guiada ao Mosteiro de Samos. As persoas que desexen acompañarnos deben dirixirse á entrada principal).

Ernesto: (A Carlos e Pablo) Creo nos chaman para iniciar a visita! Penso que nos imos abraiar cos frescos, a biblioteca, a arquitectura , os fermosos xardíns...

Pablo: (Mirando a Guía de viaxe) Trala visita seguiremos camiñando e atoparemos a 100 m a Capela do Salvador, onde hai un ciprés milenario de 25 m de altura e 3,25 m de perímetro

Carlos: (Mirando a súa guía) Sabedes que a árbore ten un parche negro causado por un raio? Aínda que outros din que foi por prender lume a un panal de abellas que se atopaba no ciprés.

Ernesto: *(Cambiando de tema de forma brusca e mirando ao redor)* Encántame Samos, nunca me cansarei de vir aquí!

Carlos: (Mirando ao redor tamén) Valeu a pena o esforzo, desde logo que si.

Pablo: (Encollendo os ombros) Si, aínda que nunca esquecerei o medo que pasei cando vin unha sombra dun animal moi grande, cuadrúpedo, cun morro puntiagudo. Pensaba que era un lobo!

Ernesto: *(Con ton de burla)* Menuda parvada!

Pablo: *(Exclama ofendido)* Para min era grande coma un cabalo!

Carlos: (A Pablo movendo o dedo índice) Pablo, ti tes moito maxín, hai de recoñecelo!

Pablo: *(Dramatizando e con ton misterioso)* O suposto lobo perseguíame, seguiume a cada recuncho onde me refuxiaba. Logo, nun intre, pensaba que xa me desfixera del, pero á volta… Pensei que me papaba dun bocado!

Carlos: (Rindo) Desmaiácheste! E ao recuperar o coñecemento decatácheste de que o terrorífico animal era un can vagabundo, esquelético e que tan só quería comida! Despois o can estivo tan a gusto connosco e foi un bo compañeiro de viaxe.

Carlos e Ernesto: *(Berran a Pablo)* Alarmiiiista.

Pablo: *(Como desculpándose e con voz chorosa)* Pero de verdade que semellaba un lobo! Perdoádeme.

Ernesto: *(Dándolle palmdas no ombro e cun ton moi alegre)* Non pasa nada, home; tranquilo!

Pablo: (Xa máis tranquilo) Mañá teriamos que chegar a Sarria. Vouno crer cando o vexa!

Os tres a un tempo: Veña!, imos! Que comeza a visita!